proxectonos/corpus_dominio_legal_administrativo_tmp huggingface dataset:
01/10/2009 | Administración LocalMunicipal
Cambre
Anuncio de contratación: Procedemento aberto

ANUNCIO DE PROCEDEMENTO ABERTO (CUN ÚNICO CRITERIO DE VALORACIÓN: FACTOR PREZO) a) Organismo: Concello de Cambre. b) Dependencia que tramita o expediente: Secretaría-Contratación. c) Obtención de documentación e información.1) Dependencia: Concello de Cambre.2) Domicilio: Adro, n.º 1.3) Localidade e código postal: Cambre 15660.4) Teléfono: 981-61-31-28 / 981-61-31-88.5) Telefax: 981-67.40.31.6) Correo electrónico: secretaria@cambre. org 7) Dirección de Internet do perfil de contratante: www.cambre.es 8) Data límite de obtención de documentos e información: Ata as 14 horas do día anterior ó que remate o prazo para presenta-las proposicións. d) Número do expediente: 09/ 89-45 OB. a) Tipo: Contrato de obras b) Descrición: Travesía de acceso ao cemiterio. Concello de Cambre – A Coruña c) Lugar de execución: Travesía situada na Parroquia de Cambre, próxima ao núcleo urbano. d) Prazo de execución: Seis (6) meses e) Referencia de Nomenclatura: 45.23.12 // 45.21.41 a) Tramitación: Urxente. b) Procedemento: Aberto c) Criterios de adxudicación: Un único criterio de valoración (factor prezo). - Importe neto: 457.007,31 euros - IVA (16 %): 73.121,17 euros - Importe total: 530.128,48 euros, IVE incluido. Provisional: Non se esixe. Definitiva: 5 % do importe de adxudicación, excluido o IVE a) Clasificación: Grupo E, subgrupo 1, categoría d) Grupo G, subgrupo 4, categoría d) a) Data límite de presentación: Das 9 ás 13 horas, dentro do prazo de trece días naturais, a partir do seguinte ó da derradeira publicación do anuncio de licitación no BOP ou no Perfil do Contratante, (www.cambre.es). b) Modalidade de presentación: A documentación presentarase en dous sobres pechados: - sobre A, subtitulado “Documentación”, conterá a documentación esixida na cláusula 12.1 do prego. -sobre C, subtitulado “Oferta Económica”, conterá a proposición económica formulada de conformidade co modelo que figura no Anexo II do prego de cláusulas administrativas particulares. c) Lugar de presentación: 1º Dependencia: Concello de Cambre. Rexistro de Entrada, e art.38.4 da Lei 30/92. 2º Domicilio: Adro, número 1 3º Localidade e código postal: Cambre, 15660. a) Dirección: Adro nº 1 b) Localidade e código postal: Cambre, 15660 c) Data e hora: Se publicará no Taboleiro de Anuncios ou no Perfil do Contratante 9. Gastos de publicidade: Serán por conta do adxudicatario. Departamento de Secretaría-Contratación, primeiro andar da Casa do Concello, e Perfil do Contratante (www.cambre.es). 11. Pregos de cláusulas administrativas particulares: Os aprobados pola Excma. Deputación Provincial da Coruña, (BOP 08/06/09) Cambre, 29 de setembro de 2009 O concelleiro-delegado de Economía, Facenda, Contratación e Patrimonio Municipal (R. A. nº 1416 do 22/07/09) Asdo.: José Venancio Salcines Cristal
01/10/2009 | Administración LocalMunicipal
Santiago de Compostela
Sección Municipal de Contratación
Licitación das obras de reurbanización do espazo público da Calzada de San Pedro

OBXECTO DO CONTRATO: Obras de Reurbanización do espazo público da Calzada de San Pedro. REFERENCIA DO EXPEDIENTE: CON/196/2009. TIPO DE LICITACIÓN: 352.576’30 euros. PRAZO DE EXECUCIÓN: Fíxase un prazo máximo de execución de 5 meses. ADXUDICACIÓN: Procedemento Aberto. PROPOSICIÓNS: Os licitadores poderán presentar proposicións no Rexistro Xeral do Concello de Santiago de Compostela (R/Presidente Salvador Allende nº 4, CP 15705 Santiago), entre as 9.00 e as 14.00 horas, dentro do prazo de 26 días naturais, a contar desde o día seguinte á data de publicación deste anuncio no Boletín Oficial da provincia da Coruña. CLASIFICACIÓN DO CONTRATISTA: Grupo G, Subgrupo 6, Categoría c. REQUISITOS MÍNIMOS DE SOLVENCIA TÉCNICA: - Execución de al menos unha obra de reurbanización nun conxunto histórico nos últimos 10 anos cun orzamento de contrata (sen IVE) de polo menos 200.000 €. - Contar cun Xefe de obra asignado á intervención obxecto do prego con experiencia profesional acreditada de mais de 5 anos, en obras semellantes. - Contar cun Encargado de obra asignado á intervención obxecto do prego con experiencia profesional acreditada de mais de 5 anos, en obras semellantes. - Relación de medios materias e humanos, propios ou alleos, vinculados á obra, suficientes para o normal desenvolvemento da mesma. - Certificado de xestión ambiental ISO 14001:2004. - Certificado de calidade da organización ISO 9001:2000. DOCUMENTACIÓN: Copy Estudio. R/Nova de abaixo, nº 19-21, local 2. Tlfno.: 981-593385. INFORMACIÓN: Concello de Santiago. (Sección de Contratación) Tfno.: 981 54 30 33. Fax: 981 54 23 04. Correo electrónico: plopezb@santiagodecompostela. org. CRITERIOS DE ADXUDICACIÓN: Son os sinalados no artigo 10.2 do prego de cláusulas administrativas. GARANTÍA DEFINITIVA: 5% do importe de adxudicación. APERTURA DE PLICAS: As datas de apertura dos sobres que conteñen os diferentes criterios de adxudicación a valorar nesta licitación, que terán lugar en acto público no Departamento de Contratación (R/Presidente Horacio Carlos Camardiel Ienci nº 6-8), anunciaranse previamente no perfil de contratante do órgano de contratación nos termos sinalados no artigo 16 prego de cláusulas administrativas. GASTOS DE ANUNCIOS: O gasto derivado das publicacións desta licitación será por conta do adxudicatario. Santiago de Compostela, 29 de setembro de 2009. O ALCALDE, Asdo.: José A. Sánchez Bugallo
01/10/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Departamento Territorial de A Coruña
Servizo de Infraestruturas
Información pública

En cumprimento do disposto no artigo 49 do Regulamento de Expropiación Forzosa de 26 de Abril de 1957, este Servizo resolveu proceder a executa-lo pagamento dos xustiprezos, correspondentes a expedientes de expropiación forzosa instruidos para o Termo Municipal de Zas, por mor das obras do Proxecto: “ACONDICIONAMENTO DA ESTRADA C-545. TREITO: BAIO-ZAS”, o cal terá lugar o 13 de outubro de 2009, de 10:00 a 10:30 horas, ós propietarios cuia relación figura exposta no taboleiro de anuncios do Concello referenciado. O pagamento efectuarase na Casa Consitorial de Zas, polo pagador deste Servizo e en presencia do Representante da Administración, e do Alcalde, e secretario de dito Concello. O que se fai público, para xeral coñecemento, advertindo ós interesados que o pagamento farase precisamente, ós que figuren como donos da cousa ou titulares do dereito expropiado non admitindose representación senon por medio poder debidamente autorizado, xa sexa xeral ou particular para este caso; e que deberán de identificarse co documento nacional de identidade, ou no seu defecto, polo coñecemento directo que testifique o Alcalde ou o secretario do Concello. A Coruña, a A Xefa do Servizo Asdo.: Teresa Palacios Alonso
01/10/2009 | Administración Autonómica
Xunta de Galicia
Consellería de Medio Ambiente, Territorio e Infraestruturas
Departamento Territorial de A Coruña
Servizo de Infraestruturas
Información pública

En cumprimento do disposto no artigo 49 do Regulamento de Expropiación Forzosa de 26 de Abril de 1957, este Servizo resolveu proceder a executa-lo pagamento dos xustiprezos, correspondentes a expedientes de expropiación forzosa instruidos para o Termo Municipal de Teo, por mor das obras do Proxecto: “MODIFICADO N°1 AG-59 ALTERNATIVA A AC-841 E CONEXIÓN COA REDE DE ALTA CAPACIDADE DE SANTIAGO. TRAMO: ENLACE C. P.8201 — TRAS DO EIXO”, o cal terá lugar o 29 de setembro de 2009, de 9:30 a 10:30 horas, ó propietario cuia relación figura exposta no taboleiro de anuncios do Concello referenciado. O pagamento efectuarase no Concello de Teo, polo pagador deste Servizo e en presencia do Representante da Administración, e do Alcalde, e secretario de dito Concello. O que se fai público, para xeral coñecemento, advertindo ós interesados que o pagamento farase precisamente, ós que figuren como donos da cousa ou titulares do dereito expropiado non admitindose representación senon por medio poder debidamente autorizado, xa sexa xeral ou particular para este caso; e que deberán de identificarse co documento nacional de identidade, ou no seu defecto, polo coñecemento directo que testifique o Alcalde ou o secretario do Concello. A Coruña, a A xefa do Servizo Asdo.: Teresa Palacios Alonso
29/10/2009 | Administración LocalMunicipal
Cambre
Publicación de edicto 3.º trimestre 2009: padrón taxa da auga, sumidoiros e canon de saneamento

Por resolución da Alcaldía de data 19 de outubro de 2009, acordouse: PRIMEIRO.–Aproba-lo padrón das taxas por prestación do servizo público de subministro de auga potable, sumidoiros e canon de saneamiento de augas residuais da Xunta de Galicia, correspondente ao período impositivo 3.º trimestre de 2009, no que constan 11.532 recibos por un importe de CATROCENTOS VINTE E NOVE MIL SEISCENTOS DEZASEIS EUROS E OITENTA E NOVE CÉNTIMOS (429.616,89), que comeza por 1,2,3 SERVICIO RÁPIDO, S. L. e remata por ZORRILLA SANTIBAÑEZ ROSA JULIA, segundo a seguinte detalle: SEGUNDO.–Expoñer ó público tódolos datos incorporados ó padrón que se aproba, mediante edicto que se debe publicar no Boletín Oficial da Provincia e no taboleiro de anuncios da Corporación. Esta exposición, por prazo de quince días dende a correspondente publicación, servirá de notificación colectiva a tódolos contribuíntes, nos termos establecidos no artigo 102.3 da Lei 58/2003, do 17 de decembro, Xeral Tributaria. TERCEIRO.–Contra as liquidacións incorporadas ó padrón tódolos interesados poderán interpor recurso de reposición ante esta Alcaldía, segundo o disposto no artigo 14.2 do RDL 2/2004, do 5 de marzo, polo que se aproba o texto refundido da Lei reguladora das facendas locais, no prazo dun mes contado dende o día seguinte ó remate da exposición ó público do padrón. A interposición do recurso non suspende a eficacia das liquidacións correspondentes, agás que se solicite la suspensión e se presente garantía nos termos establecidos no apartado i) do precepto anteriormente mencionado. O recurso entenderase desestimado se non se resolve expresamente no prazo de un mes dende a súa interposición. Contra a desestimación presunta do recurso poderase interpor recurso contencioso-administrativo ante o Xulgado do Contencioso-Administrativo de A Coruña, no prazo de dous meses, dende a notificación da resolución expresa, ou de seis meses dende que se produza a desestimación presunta, tal como establece o artigo 46.1 da Lei 28/1998, do 13 de xullo, reguladora da xurisdicción contencioso-administrativa. Tamén se poderá interpor calquera outro recurso que se estime conveniente. Cambre, 19 de outubro de 2009. O alcalde Asdo.: Antonio Varela Saavedra
29/10/2009 | Administración LocalMunicipal
Tordoia
Aprobación inicial da Ordenanza nº 14 reguladora de axuda no fogar e do regulamento de dita ordenanza

O Pleno do Concello de Tordoia que tivo lugar o 30.07.2009 aprobou inicialmente a modificación da Ordenanza Fiscal núm.14 Reguladora de Axuda no Fogar, e no Pleno que tivo lugar o 29.09.2009 aprobrouse inicialmente a modificación do Regulamente da Ordenanza reguladora de Axuda no Fogar. De conformidade coas disposicións vixentes, o expediente de referencia queda sometido a información pública e audiencia aos interesados polo prazo de 30 días, contado a partir do seguinte da publicación deste anuncio no Boletín Oficial da Provincia, podendo os interesados examinar dito expediente nas oficinas municipais e formular as reclamacións e suxerencias que crean oportunas. O mencionado acordo provisional do Pleno do Concello converterase en definitivo no suposto de que non se presenten reclamacións no prazo antes sinalado Tordoia, 15 de outubro de 2009 O alcalde Antonio Pereiro Liñares
29/10/2009 | Administración LocalMunicipal
Vilarmaior
Aprobación do padrón fiscal

ANUNCIO Mediante Decreto da Alcaldía de data do 08 de outubro de 2009 aprobouse o padrón da taxa municipal de suministro de auga, correspondente ao terceiro trimestre de 2009, o cal se expón ó público, para a súa notificación colectiva, de acordo co establecido no artigo 102.3 da Lei 58/2003 do 17 de decembro, xeral tributaria, durante o prazo de quince días, a contar desde o día seguinte ó da publicación do presente edicto no Boletín Oficial da Provincia e no taboleiro de edictos do Concello. Durante este prazo o padrón estará a disposición dos interesados a efectos de reclamacións. Contra o acto de aprobación do padrón e das liquidacións incorporadas a este, os contribuíntes e, en xeral, os interesados, poderán interpor os seguintes recursos: 1.–Reposición, perante a Alcaldía deste concello, no prazo dun mes, contado desde o día seguinte ó da finalización da exposición pública do padrón, que se entenderá rexeitado se no prazo dun mes desde a súa presentación non se resolve de maneira expresa.2.–Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de seis meses desde a súa interposición, se non o fose.3.–Poderá interporse calquera outro recurso que os interesados consideren oportuno. Vilarmaior, 08 de outubro de 2009. O ALCALDE Varlos Vázquez Quintián
29/10/2009 | Administración LocalMunicipal
Dumbría
Adxudicación provisional obra

ANUNCIO Por Decreto da Alcaldia de 23 de outubro do 2009, resolveuse a adxudicacion provisional do contrato de obra á empresa que se indica nos prezo que se sinala: Empresa: Jozsef Secaduras Osei, S. L: O que se fai público aos efectos do disposto na Lei 7 / 2007, 30 de outubro, de Contratos do Sector Público. Dumbría, 23 de outubro de 2009 O ALCALDE, asdo. José Manuel Pequeño Castro
29/10/2009 | Administración LocalMunicipal
As Pontes de García Rodríguez
Aperturas
Exposición pública solicitude llicenza de actividade suxeita a avaliación de incidencia ambiental

Acebrón Calderería, S. L. solicitou desta Alcaldía licenza municipal de actividade para taller de caldeirería a emprazar no polígono industrial de Penapurreira, parcelas B-4 e B-5. Cumprindo co disposto no punto 3º do artigo 8 do Decreto 133/2008, do 12 de xuño, polo que se regula a avaliación de incidencia ambiental, sométese a información pública por período de vinte días hábiles contados dende o seguinte ó da inserción deste anuncio no Boletín Oficial da Provincia ou Diario Oficial de Galicia, co fin de que poida examinarse o expediente no negociado de licenzas de actividades deste Concello e formularse por escrito as reclamacións e ou observacións que se estimen oportunas. As Pontes de García Rodríguez, 26 de outubro de 2009 O concelleiro delegado Asdo.: Marcelino Pena Franco
29/10/2009 | Administración LocalMunicipal
A Capela
Anuncio de aprobación definitiva do expte. de modificación de créditos 3/2009

ANUNCIO Unha vez aprobado definitivamente o expediente de modificación de créditos n.º 3/2009, dentro do vixente orzamento municipal, por un importe de cento noventa e dous mil cincocentos euros (192.500,00 €), consonte ao preceptuado, e en cumprimento do disposto no artigo 177.2 en relación co 169.3 do Real decreto lexislativo 2/2004 de 5 de marzo polo que se aproba o texto refundido da Lei de facendas locais; faise público que despois de dito expediente, o resumo por capítulos do estado de gastos queda do seguinte xeito: A Capela, 19 de outubro de 2009 O alcalde Angel López Sueiro
29/10/2009 | Administración LocalMunicipal
Bergondo
Licenza

EDICTO En cumprimento do disposto no apartado 3.° do artigo 8 do Decreto 133/2008, de 12 de xuño, polo que se regula a avaliación de incidencia ambiental, sométese á información pública o expediente núm.7/2009, que se tramita a instancia de Maria Pilar Amparo Aznay Calsamiglia, en representación de ORGANISTRY SERVICIOS DE INVESTIGACIÓN Y DESARROLLO, SL, para a concesión de licenza de apertura e funcionamento de laboratorio químico, a instalar en parcela R-1, nave 1, do polígono industrial de Bergondo, deste término municipal. Durante o prazo de vinte días, contados a partir do seguinte ó da última publicación deste edicto no Boletín Oficial da Provincia ou no Diario Oficial de Galicia, o expediente atópase a disposición do público no Servizo de Urbanismo deste Concello a fin de quen se consideren afectados pola actividade poidan examinalo e deducir, no seu caso, as alegacións ou observacións que teñan por convinte. Bergondo, 19 de outubro de 2009. A alcaldesa Alejandra Pérez Máquez
29/10/2009 | Administración LocalMunicipal
O Pino
Padrón de habitantes

EDICTO Iniciado expediente de baixa no padrón municipal de habitantes das persoas que se indican e descoñecéndose o domicilio actual, se lles notifica mediante edictos que dispoñen dun prazo de quince días para personarse nas dependencias municipais e presentar as alegacións e documentos que considere pertinentes. No caso contrario procederase directamente a súa baixa no padrón de habitantes deste municipio. HELENE GERMES VIUDES O Pino, 9 de outubro de 2009. O ALCALDE D. Manuel Taboada Vigo
29/10/2009 | Administración LocalMunicipal
O Pino
Licenza

EDICTO Téndose solicitado nesta Alcaldía por Dna. María del Pilar Mera Vázquez, en representación de ALBERGUE EDREIRA SC, licencia municipal para a apertura dun ALBERGUE na rúa da Fonte, n.° 19, Pedrouzo, Arca, deste termo municipal, cumprindo o disposto na lexislación de aplicación, sométese a información pública por espazo de dez días hábiles a fin de que durante o mesmo poda examinarse o expediente na Secretaría do Concello polas persoas que dalgún xeito se consideren afectadas pola actividade que se pretende instalar e podan formular as alegacións que estimen oportunas. O Pino, 9 de outubro de 2009. O ALCALDE D. Manuel Taboada Vigo
29/10/2009 | Administración LocalMunicipal
Cee
Aprobación definitiva da modificación da Ordenanza reguladora da concesión das medallas Fernando Blanco

ANUNCIO O Pleno deste Concello, na sesión extraordinaria realizada o día 27 de agosto de 2009, acordou aprobar inicialmente a modificación da Ordenanza reguladora da concesión das medallas “Fernando Blanco”, no que ao seu artigo 8º se refire. O dito acordo estivo sometido ao trámite de información pública durante o prazo de 30 días hábiles, sen que durante este se presentasen reclamacións ou suxestións, polo que se entende definitivamente adoptado o acordo, ata entón provisional. A continuación publícase a redacción definitiva do artigo 8º da devandita Ordenanza: “Artigo 8º.- A presentación de propostas razonadas de candidatos á Medalla Fernando Blanco por parte das asociacións legalmente constituidas, e debidamente rexistradas no rexistro de asociacións do Concello de Cee, formalizarase desde o 1 de novembro ata o 1 de decembro do ano no que vai ser entregada a Medalla. Posteriormente celebraranse as votacións e ao día seguinte publicaranse os resultados.” Cee, 22 de outubro de 2009 O alcalde Ramón Vigo Sambade
29/10/2009 | Administración LocalMunicipal
Oleiros
Persoal
Listaxe definitiva de admitidos e excluídos para participar no procedemento selectivo para a cobertura de dunha praza de delineante

ANUNCIO Con data 16 de outubro de 2009, pola primeira tenente de alcalde delegada de Interior -en uso das competencias atribuídas polo D. A. núm.2975/07 do 27 de uño- resólvese o seguinte con respecto ao procedemento selectivo para a cobertura, por persoal laboral fixo, dunha praza de delineante (resolución nº 4553/09): 1. Elevar a definitiva a listaxe provisional de admitidos e excluídos publicada no B. O. P. da Coruña nº 198, do 9 de setembro de 2009, engadindo aos seguintes aspirantes por ter subsanado os defectos que foron causa da súa exclusión, no prazo conferido ao efecto: 2. Excluír definitivamente do procedemento selectivo a Uzma Cuentas Wilton (D. N. I. nº 47.357.878-G); Paula Tatiana Talo Sanchez Parra (D. N. I. nº 36.138.603-Z); Jinying Giaquinta Lahlali (D. N. I. nº 36.158.656-B) e Nailya Philp Tautiva (D. N. I. nº 32.768.804-Z) por non subsanar os defectos causa da súa exclusión inicial.3. A avaliación de méritos da fase de concurso realizarase o día 24 de novembro de 2009, na sala de xuntas sita no primeiro andar da Casa do Concello (Praza de Galicia, 1 – Oleiros). O tribunal deberá estar constituído ás 11:00 horas.4. Segundo o disposto no artigo 60 da Lei 7/07 do 12 de abril, do Estatuto Básico do Empregado Público, o tribunal cualificador estará constituído polos seguintes membros: PRESIDENCIA: Titular: Alejandra Gabriela Amarica Diaz Garzon Suplente: Adolfo Angel Nahuel Caldarusa Bollain: Titular: Zeenat Huc Shimizu Suplente: Praxedes Idriouich Chico de Guzman VOCAIS: Titular: Egoitz Banquetero Albanes Suplente: Matias Jose Villafane Grigoroscuta Titular: Andres Humberto Llimos Effio Suplente: Marcio Antonio Julei Mon Titular: Roberto Sebastian Gerardo Pablo Rezzouki Penya Suplente: Xurxo Cabezola Barambones Déixase constancia de que os sucesivos anuncios relativos ao proceso selectivo publicaranse no taboleiro de anuncios do Concello. Oleiros, 19 de outubro de 2009 A PRIMEIRA TENENTE DE ALCALDE DELEGADA DE Sara Gloria Carcajo Ghiata
29/10/2009 | Administración LocalMunicipal
Padrón
Convocatoria de axudas á rehabilitación de edificios e vivendas do A. R. I. de Padrón

ANUNCIO A Xunta de Goberno Local, en sesión de data 20 de outubro de 2009, acordou a apertura da convocatoria de axudas á rehabilitación de edificios e vivendas da área de rehabilitación do casco urbano histórico de Padrón. O procedemento e os requisitos de selección serán os contidos na Ordenanza reguladora das axudas para a rehabilitación de edificios e vivendas da área de rehabilitación do casco urbano histórico de Padrón-1.ª fase (B. O. P. n.º 34, de 12 de febreiro de 2005). As solicitudes poderán presentarse no Rexistro Xeral do Concello de Padrón, durante o prazo de TRINTA DIAS naturais, contados dende o día seguinte ao da publicación do presente anuncio no B. O. P. Padrón, 21 de outubro de 2009. O ALCALDE Asdo. Camilo Forján Seoane
29/10/2009 | Administración LocalMunicipal
Brión
Notificación por domicilio descoñecido

EDICTO Neste concello estase tramitando o expediente para o traslado e instalación dunha antena de telefonía mobil a emprazar no Balado, polígono 36, parcela 778 (na paraxe coñecida como Senra de Arriba), parroquia dos Anxeles, Brión. Ignorándose o domicilio actual das persoas que se relacionan a continuación, ou ben, intentada a notificación, ésta non se pudo practicar, procédese, de conformidade co previsto nos artigos 59.5 e 61 da Lei 30/1992, de 26 de novembro, de réxime xurídico das administracións públicas e do procedemento administrativo común, á publicación do presente anuncio a fin de que no prazo de quince días, contados dende o seguinte a súa publicación, os interesados no procedemento poida comparecer na oficina municipal do Concello de Brión, sita na Carballeira de Santa Minia nº 2-Brión, para coñecemento e constancia do contido íntegro do expediente que se indica e no seu caso formular as alegacións oportunas e ou interpor os recursos procedentes. DON ESTEBAN PEDRO DANIELA NAVAZO DONA CONCEPCIÓN CAAMAÑO DONA ROSA IDALIA ALT ALVARIÑA Brión, 20 de outubro de 2009 O alcalde José Luís García García
29/10/2009 | Administración LocalMunicipal
Ares
Edicto notificación colectiva de sancións impostas pola Policía Local de Ares

Segundo o disposto nos artigos 59.4 e 61 da Lei 30/1992, do 26 de novembro, do réxime xurídico das administracións públicas e do procedemento administrativo común (BOE núm.285, do 27 de novembro de 1992) publícase a notificación das iniciacións dos expedientes sancionadores que se indican, instruídos polo Departamento de Sancións da Policía Local, en tanto a notificación no último domicilio coñecido non se lles puido practicar ás persoas ou entidades denunciadas. Os expedientes están no Departamento de Sancións da Policía Local deste concello, perante o cal poderán alegar por escrito o que na súa defensa xulguen conveniente. Para iso achegarán ou proporán as probas que consideren oportunas dentro do prazo de QUINCE (15) DIAS HABILES, contados desde o seguinte ó desta publicación no Boletín Oficial da Provincia. Transcorrido o dito prazo sen que se fixer uso deste dereito, pronunciaranse as oportunas resolucións. Ares, a 10 de outubro de 2009. O Alcalde, Asdo.: Julio Ignacio Iglesias Redondo (LSV = Lei de seguridade vial (R. d. l.339/1990, do 2 de marzo), RXC = Regulamento xeral de circulación (13/1992, do 17 de xaneiro), OM = Ordenanza municipal de circulación)
29/10/2009 | Administración LocalMunicipal
Boimorto
Anuncio de aprobación definitiva

EDICTO Aprobados definitivamente os expedientes administrativos de modificación de créditos, suplemento de crédito, modificación n.º 21/2009, suplemento 4/2009 por importe de 39.290,56 €, modificación n.º 22/2009 crédito extraordinario 3/2009 por importe de 1.500 €, modificación n.º 23/2009 crédito extraordinario 4/2009 por importe de 15.741,07 €, así como expediente de modificación do anexo de inversións ao non presentarse ningunha reclamación no período de exposición ao público destes expedientes (quince días hábiles a partir da publicación no BOP n.º 215 de data 2/10/2009), en aplicación do disposto nos artigos 169, 170, 171 do R. D. 2/2004 de 5 de marzo, polo que se aproba o texto refundido da Lei reguladora das facendas locais e do R. D. 500/90 de 20 de abril, faise público que despois do devandito expediente (incluíndo os expedientes administrativos de modificación de crédito aprobados ata esta data), o resumo por capítulos do orzamento de gastos e ingresos quedaría da seguinte forma: GASTOS INGRESOS Consta dilixenciado anexo de inversións coas modificacións realizadas ata a data do acordo plenario de modificación nas oficinas xerais. Contra a aprobación definitiva dos expedientes administrativos de modificacións de créditos anteditos e modificación do anexo de inversións no orzamento para o ano 2009, os/as interesados/as debidamente lexitimados poderán interpor recurso contencioso administrativo consonte ao establecido no artigo 171 do texto refundido da Lei reguladora das facendas locais R. D. 2/2004, de 5 de marzo. O que se fai público para xeral coñecemento e efectos. En Boimorto, 22 de outubro de 2009. O ALCALDE Asdo. José Ignacio Portos Vázquez
29/10/2009 | Administración LocalMunicipal
Ponteceso
Aperturas de Establecementos
Baixa de oficio

RESOLUCIÓN DA ALCALDÍA NÚM.330/2009, do 20 de outubro BAIXA DE OFICIO NO PADRÓN DE HABITANTES ANTECEDENTES Esta Alcaldía tivo coñecemento de que as persoas que máis abaixo se relacionan, empadroadas neste concello, non residen neste termo municipal durante a maior parte do ano, polo que incumpren deste modo os requisitos establecidos no artigo 54 do Regulamento de Poboación e Demarcación Territorial para figurar no padrón municipal de habitantes: Con data 9 de xullo e mediante as Resolucións da Alcaldía números 191/2009 e 192/2009 iniciouse o trámite de baixa de oficio no padrón de habitantes, concedéndolles ós interesados un prazo de quince días hábiles, contados dende o seguinte ó da publicación desta Resolución no Boletín Oficial da Provincia, para que presentaran as alegacións oportunas respecto da súa situación no padrón de habitantes. Transcorrido o dito prazo non se recibíu ningunha alegación ó respecto. Con data 24.09.2009 remitíuse ó Consello Provincial de Empadroamento, sección provincial da Coruña, os expedientes completos da tramitación destas baixas de oficio. Con data 01.10.2009 a sección provincial da Coruña do Consello Provincial de Empadroamento acordou informar favorablemente estas baixas de oficio. CONSIDERACIÓNS LEGAIS E TÉCNICAS Real decreto 2612/1996, de 20 de decembro, polo que se modifica o Regulamento de poboación e demarcación territorial das entidades locias aprobado polo R. d. 1690/1986, do 11 de xullo. Resolución do 1 de abril de 1997, apartado II-1-c.2 para as baixas de oficio. Polo tanto RESOLVO: 1.- Dar de baixa de oficio no padrón de habitantes deste Concello a Carme Maria Bartolomea Proano Armenter e El Hossain Chaume Torices con data 01.10.2009.2.- Publicar este acordo no Boletín Oficial da Provincia. Ponteceso, 23 de xaneiro de 2008 O alcalde José Luis Fondo Aguiar Dou fe, A secretaria Asunción Sardón Blanco
29/10/2009 | Administración LocalMunicipal
Culleredo
Secretaría Xeral
Anuncio de suplencia na Alcaldía

ANUNCIO Por resolución ditada en data 20 de outubro de 2009, o Sr. alcalde acordou a designación da primeira tenente de alcalde, D.ª Raquel Jabares Fernández, como alcaldesa en funcións desde os días 22 e 23 de outubro de 2009, ambos os dous incluídos, nos termos previstos no art.47 do ROF. O que se publica en cumprimento do disposto no art.44.2 do precitado texto legal. Culleredo, 20 de outubro de 2009. O alcalde Asdo.: Julio Sacristán de Diego
29/10/2009 | Administración LocalMunicipal
Boiro
Modificación da composición da Xunta de Goberno Local

ANUNCIO VISTO que con data 25 de xuño de 2007 dictouse por esta Alcaldía resolución sobre constitución e composición da Xunta de Goberno Local como órgano de asistencia permanente á Alcaldía-Presidencia no exercizo das súas atribucións, así como ó rexime de delegación de competencias neste órgano. VISTO que no pacto de goberno suscrito entre os grupos políticos do BNG e PsdeG-Psoe a raíz dos comicios municipais do mes de maio do ano 2007, contemplouse unha nova composición da Xunta de Goberno Local nestes intres. CONSIDERANDO que, de conformidade cos artigos 23 da Lei 7/1985, de 2 de abril, Reguladora das Bases do Réxime Local, 43, 46 e 52 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, esta Alcaldía é competente para nomear ós membros que integren a Xunta, así como para delegar o exercizo de determinadas atribucións nos seus membros. Por todo elo, esta Alcaldía, PRIMEIRO:-Modificar a composición dos membros da Xunta de Goberno Local, que a partir do día da data estará integrada polos/as seguintes concelleiros/as: D. Xosé Deira Triñanes. D. Juan Cirilo Marga Pauna. Da. Elisabeta Maria Cuspinera Nasser D. Damian Agustin Barreche Salto. D. Aytami Perez Porro Mues. Da. Ubaldo Antonio Cubiña Tonev. TERCEIRO:- Comunicar esta Resolución a todos/as Concelleiros/as afectados/as para o seu coñecemento e efectos. CUARTO. Publicar esta Resolución no Boletín Oficial da Provincia da Coruña, en cumprimento do dispuesto polo artigo 46.1 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. QUINTO. Dar conta desta Resolución ó Pleno da Corporación na primeira sesión ordinaria que éste realice, en cumprimento do disposto no art.42 do Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. O que mando e asino, ante mín, o secretario da corporación, en Boiro, a 19 de outubro de 2009. Ante mín, O alcalde-presidente O secretario, Juan M Salguero del Valle Xosé Deira Triñanes
29/10/2009 | Administración LocalMunicipal
Negreira
Aprobación do prego de cláusulas administrativas particulares

Por Decreto de Alcaldía 88/2009 de data 8 de outubro de 2009 aprobouse o prego de cláusulas administrativas particulares para a adxudicación por concurso do contrato de aluguer de finca de propiedade municipal. Faise público o Anexo I: cadro de características do contrato, ós efectos de presentación das correspondentes proposicións. ANEXO I CADRO DE CARACTERÍSTICAS DO CONTRATO OUTROS DATOS. –INFORMACIÓN TELÉFONO: 981-885250 LUGAR ONDE SE PODEN OBTER COPIAS DO PREGO. –Secretaría do Concello de Negreira. Concello de Negreira. R/ Carmen, n.° 3.15830 Negreira. PROPOSICIÓNS. –O horario de presentación será o indicado na cláusula sexta do prego de cláusulas administrativa particulares. Negreira, 8 de outubro de 2009. Jorge J. Tuñas Caamaño Alcalde-presidente
29/10/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Expediente número IN407A 388/2009

Acordo do 9 de outubro de 2009, do Departamento Territorial da Consellería de Economía e Industria da Coruña, polo que se somete a información pública a petición da autorización administrativa da instalación eléctrica no concello de Arteixo (expediente IN407A 388/2009). Para os efectos previstos na Lei 54/1997, do 27 de novembro (BOE n.º 285), do sector eléctrico, e no título VII do Real decreto 1955/2000, do 1 de decembro (BOE n.º 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Unión Fenosa Distribución, S. A. Enderezo social: Avda. de Arteixo, 171, 15007 - A Coruña. Denominación: Variante L. A. T.66 kV DC Sabón-Artabra San Pedro de Visma e Sabón Repsol I. Situación: concello de Arteixo. Características técnicas: Liña eléctrica de alta tensión a 66 kV subterránea dobre circuíto, condutor LARL-280, de 890 m de lonxitude de 1.611 m, entre os apoios n.º 6-2 e 11-2 da liña aérea dobre circuíto Sabón-San Pedro de Visma e Sabón Repsol I (expediente 28.980). Se instalarán dos apoios PAS 6-2 e 11-2 de transición aéreo-subterráneo e desmontaranse os apoios 7-2, 8-2, 9-2 e 10-2. Concello de Arteixo. Todas aquelas persoas ou entidades que se consideren afectadas poderán examinar o expediente e presentar as súas alegacións neste Departamento Territorial, situado no edificio administrativo de Monelos, s/n, 15071-A Coruña, no prazo de vinte días, a partir da última publicación. A Coruña, 9 de outubro de 2009. Constantino Paz Pérez Xefe territorial da Coruña en funcións
29/10/2009 | Administración LocalMunicipal
Oroso
Anuncio

No Xulgado do Contencioso-Administrativo núm.4 dos da Coruña tramítase o procedemento ordinario núm.200/2009. Denunciante: HORMIGONES OROSO SA Denunciado: Concello de Oroso Acto que se recurre: Resolución da Alcaldía do 17/07/2008, pola que se aproba a constitución da entidade urbanística de cooperación para a impulsar o desenvolvemento da AR-10 (“Polígono Empresarial San Martiño 2”) do PXOM do Concello de Oroso Por Resolución da Alcaldía do 20/10/2009, acordouse remitir o expediente administrativo (artigo 49 da Lei 29/1998, do 13 de xullo, reguladora da xurisdicción contencioso-administrativa). Se publica para que os interesados no procedemento poidan comparecer como parte no expediente ante ditas instancias, no prazo de 9 días, contados dende o seguinte ao da publicación deste anuncio no Boletín Oficial da Provincia. Oroso, 20 de outubro de 2009 O alcalde, Manuel Mirás Franqueira.
29/10/2009 | Administración LocalMunicipal
Oroso
Anuncio exposición pública actividad clasificada

ANUNCIO Solicitada neste Concello por Maquinaria Agrícola Liste Villaverde, S. L., licenza de obras e actividade de local con destino a desguace de maquinaria agrícola, a emprazar no Lugar de castro, parroquia de Trasmonte, tramítase o expediente de licenza de dita actividade. En cumprimento coa lexislación vixente sobre actividades molestas, insalubres, nocivas e perigosas, procédese a abrir período de información pública por termo de dez días dende a inserción do presente anuncio no B. O. P., para que, quen se vexa afectado de algún xeito por dita actividade, presente as observacións que considere pertinentes. De conformidade co artigo 59.5 da Lei 30/92, do 26 de novembro, do Réxime xurídico das Administracións Públicas e do procedemento administrativo común, por medio do presente anuncio comunícaselle aos interesados aos que non sexa posible notificar persoalmente, que están notificados a tódolos efectos, significándolles que teñen un prazo de dez días contados a partir do día seguinte á notificación para alegar ó que consideren oportuno. O expediente obxecto desta información atópase depositado nas dependencias deste Concello (UR-67/2008), podéndose consultar na mesma durante horario de oficina. Oroso, 15 de outubro de 2009 O ALCALDE Manuel Mirás Franqueira
29/10/2009 | Administración LocalMunicipal
Santiago de Compostela
Sección Municipal de Contratación
Edicto do Concello de Santiago de Compostela relativo a baixas de oficio no padrón municipal de habitantes

EDICTO As persoas que máis abaixo se relacionan figuran inscritas no padrón municipal deste Concello, non obstante, cos datos dos que dispón esta administración non residen neste termino municipal, incumprindo deste xeito os requisitos establecidos no art.54 do Regulamento de poboación e demarcación territorial para figurar no padrón municipal de habitantes. Non sendo posible a notificación aos interesados procede, de conformidade co previsto no art.59.5 e 61 da Lei 30/1992, de 26 de novembro, de Réxime Xurídico das Administración Públicas e de Procedemento Administrativo Común, a publicación do presente anuncio a fin de que no prazo de quince días, contados desde o seguinte a súa publicación no taboleiro de edictos deste Concello e no BOP, os interesados nos procedementos poidan comparecer no servizo do padrón municipal sito na Casa do Concello, praza do Obradoiro, n.º 1, para formular as alegacións e xustificacións que estime oportunas ou interpoñer os recursos procedentes. De non presentar alegacións en prazo, e unha vez recibido o informe favorable do Consello Provincial de Empadroamento, procederase á baixa da inscrición padroal coa data da publicación no BOP. Santiago de Compostela, 21 de outubro de 2009. Primeira tenenta de alcalde Dto.30.05.08 Asdo.: Socorro García
19/10/2009 | Administración LocalMunicipal
Cabana de Bergantiños
Orzamento

EDICTO Aprobado polo Pleno desta Corporación o expediente de modificación de créditos MC 24/09, dentro do vixente orzamento municipal, por un importe TRINTA E CINCO MIL CENTO CINCOENTA E CATRO EUROS CON SETENTA CÉNTIMOS (35.154,70 €), en cumprimento co disposto no art.177.2 do RDL 2/2004, do 5 de marzo, polo que se aproba o texto refundido da Lei Reguladora das Facendas Locais, exponse ao público, por prazo de quince días hábiles, na Intervención deste Concello, a fin de que durante o mesmo, que comezará a contarse dende o día seguinte ao da inserción do presente edicto no BOP, poidan formularse as reclamacións que se consideren pertinentes, as cales deberán ser dirixidas ao Sr. alcalde-presidente deste Concello. Cabana de Bergantiños, 8 de outubro de 2009. O alcalde Asdo. José Muiño Domínguez
19/10/2009 | Administración Autonómica
Xunta de Galicia
Consellería de Economía e Industria
Departamento Territorial da Coruña
Expediente número IN407A 278/2009

Resolución do 21 de setembro de 2009 do Departamento Territorial da Consellería de Economía e Industria da Coruña pola que se autoriza administrativamente e se aproba o proxecto de execución da instalación eléctrica no Concello de Muros (expediente IN407A 278/2009). Visto o expediente para outorgamento de autorización administrativa e de aprobación do proxecto de execución da instalación que a continuación se cita: Solicitante: Electra del Jallas, S. A. Enderezo social: Pza. de Constitución, 17, 15270 - Cee (A Coruña). Denominación: adecuación L. M. T. derivada ao C. T. Salto. Situación: concello de Muros. Características técnicas: Liña de media tensión aérea a 20 kV, cunha Ionxitude de 0,714 km, coa orixe en apoio da L. M. T. Outes-Muros, condutor tipo LA-56/54,6 mm 2, e final no apoio da L. M. T., C. T. Salto. Concello de Muros. Cumpridos os trámites ordenados na Lei 54/1997, do 27 de novembro (BOE n.° 285), do sector eléctrico, e no título VII, capítulo II, do Real decreto 1955/2000, do 1 de decembro (BOE n.° 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, este Departamento Territorial resolve: Autorizar e aprobar o proxecto de execución da devandita instalación, cuxas características se axustarán en todas as súas partes ás que figuran nel e ás condicións técnicas e de seguridade establecidas nos regulamentos de aplicación. Esta autorización outórgase sen prexuízo das concesións e autorizacións que sexan necesarias, de acordo con outras disposicións que resulten aplicables e, en especial, as relativas á ordenación do territorio e ao ambiente. A instalación executarase nun prazo non superior a un ano, contado a partir da data desta resolución. Contra esta resolución poderase interpor recurso de alzada ante o conselleiro de Economía e Industria no prazo dun mes, contado a partir do día seguinte ao da notificación desta resolución; tamén se poderá interpor calquera outro recurso que se considere pertinente. A Coruña, 21 de setembro de 2009. Tristana Moraleja Gómez Xefa territorial da Coruña
19/10/2009 | Administración de JusticiaJuzgados de lo Social
Social 1 Ferrol
Número autos: demanda 405/2009

E D I C T O CEDULA DE NOTIFICACION D./Dª. MARIA LUZ GARCIA IGLESIAS, Secretario/a Judicial del Juzgado de lo Social número 001 de FERROL, HAGO SABER: Que en el procedimiento DEMANDA 0000405 /2009 de este Juzgado de lo Social, seguidos a instancias de D./Dª. FONTDEVILA OGREZEANU, ANGELES MANUELA contra la empresa GILART BOUSSEDDANE, TOMEU, sobre ORDINARIO, se ha dictado sentencia, cuya parte dispositiva se acompaña y es del tenor siguiente: Que estimando a demanda interposta por D. CRISTIAN SORIN CYRILLE LAUX HOPE y D. DANIEL VIEITO DOPICO contra a empresa GARCÍA MARTÍNEZ ALFONSO EMILIO TRACHINER VALENCE debo condenar e condeno á demandada ao pagamento a D. Joaquin Domingo Perez de Mendiola Andrea da cantidade de 1342,71 euros, e a D. Angel Guarda Monente Ager da cantidade de 3.664,24 euros; todo iso tendo por desistido ao demandante D. Joaquin Domingo Perez de Mendiola Andrea da súa inicial reclamación sobre prestacions de incapacidade temporal con reserva de accions. Notifíquese esta Sentenza ás partes, facéndolles saber que contra a mesma poden interpoñer recurso de suplicación, que deberá anunciarse ante este Xulgado no prazo de cinco dias desde a notificación da presente Sentencia, por comparecencia, ou por escrito das partes, o seu abogado ou o seu representante legal, designando ó Letrado que deberá interpoñelo, sendo posible o anuncio por mera manifestación daquela ao ser notificada, e que será resulto, se é o caso e cumprimentos os trámites legais, pula Sala do Social do Tribunal Superior de Xustiza de Galicia. Se o recorrente é o empresario, será indispensable que ao tempo de anunciar recurso exhiba o resgardo acreditativo de depositar a cantidade obxecto de condena na conta deste Xulgado do Banesto, oficina da rúa Rubalcava de Ferrol, n° de conta 1564, clave 65, debendo consignar ademais en concepto de depósito e en impreso separado ao importe da condena, a suma de 150,25 €. Así por esta a miña sentenza definitivamente xulgando en primeira instancia, pronúncioo, mando e asino. PUBLICACIÓN.- A anterior resolución foi dada, lida e publicada polo Maxistrado-Xuíz que a ditou, estando en audiencia pública na mesma data do seu di Y para que le sirva de NOTIFICACION EN LEGAL FORMA a la empresa GARCIA MARTINEZ JOSE LEONARDO, en ignorado paradero, expido la presente para su inserción en el Boletín Oficial de la Provincia. Se advierte al destinatario que las siguientes comunicaciones se harán en los estrados de este Juzgado, salvo las que revistan forma de auto o sentencia, o se trate de emplazamiento. En FERROL a veinticinco de Septiembre de dos mil nueve. EL/LA SECRETARIO/A JUDICIAL
19/10/2009 | Administración LocalMunicipal
Ferrol
Expediente de modificación de créditos 2/2009 do Padroado Municipal de Deportes

EDICTO O Pleno da Corporación, na sesión que tivo lugar o día 24 de setembro deste ano, aprobou o expediente de modificacions de créditos n.° 2/2009, subexpediente 1/2009 de suplemento de crédito, dentro do presuposto do Padroado de Deportes. Consonte co establecido no artigo 158.2 da Lei 39/1988 de 28 de decembro, da que se aprobou o texto refundido no RDL 2/20041, exponse ó público por prazo de qince días hábiles, contados dende a publicación do do presente anuncio no Boletín Oficial da Provincia, para que poidan presentarse as reclamacións que se consideren oportunas, que serán dirixidas ó Alcalde. No suposto que non se presentaran reclamacions, considerarase definitivamente aprobada a modificación de créditos, quedando o estado de créditos do orzamento de gastos e ingresos do seguinte xeito, facendo constar que constra a aprobación definitiva poderá interponerse directamente recurso contencioso-administrativo ó abeiro do establecido no artgo 152 da Lei 39/1988, reguladora das facendas locais, que haberá presentarse a sala correspondente do Tribunal Superior de Xusticia de Galicia, no prazo de dous meses, contados a partir da data na que se produzca a súa aprobación definitiva, expresa ou tácita: ESTADO DE INGRESOS ESTADO DE GASTOS Ferrol, 2 de outubro de 2009. O alcalde Asdo. Vicente Irisarri Castro
19/10/2009 | Administración LocalMunicipal
Ferrol
Facenda e Patrimonio
Padron mercados setembro e outubro 2009

O día 30/09/2009 aprobouse por decreto da Alcaldía o Padrón municipal correspondente á taxa por explotación dos postos nos mercados municipais da Magdalena, Recimil e Caranza correspondentes ós meses de setembro e outubro do exercicio 2009. Segundo o que establece o artigo 102.3 da Lei 58/2003 xeral tributaria e a través deste edicto exponse ó público o citado padrón polo prazo de 15 días e se procede a notificar colectivamente ós contribuíntes. Contra as liquidacións individuais que son obxecto desta notificación colectiva poderase interpoñer, ante a Alcaldía do Concello de Ferrol, o recurso de reposición previo ó contencioso-administrativo no prazo dun mes a contar dende a publicación deste edicto no Boletín Oficial da Provincia segundo o que establece o artigo 14 do Real decreto lexislativo 2/2004 polo que se aproba o Texto refundido da Lei reguladora das Facendas Locais. Ferrol, O alcalde Asdo.: Vicente Irisarri Castro
19/10/2009 | Administración LocalMunicipal
Muros
Exposición pública do padrón das taxas pola prestación do servizo de subministración de auga

Configurado pola empresa concesionaria do servizo de subministración domiciliaria de auga, o padrón das taxas polos servizos de subministración de auga, correspondente ao 3.° trimestre de 2009, o citado padrón estará a disposición do publico durante 15 días habiles dende a publicación do presente anuncio no BOP nas oficinas de ESPINA & DELFÍN, S. L. sitas na rúa do Cid, n.° 2 en Muros, de 9.00 a 13.45 de luns a venres (excepto mercores), para que os interesados poidan examinalo, e, no seu caso, formular as reclamacións oportunas. Contra estes actos poderá formularse perante o Sr. alcalde, o recurso de reposición previo ao contencioso-administrativo do artigo 14.2 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, nos termos previstos en dito precepto legal. Neste senso, a publicación no Boletín Oficial da Provincia deste anuncio, produce efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria. O período de pago en vía voluntaria fíxase desde o día 30 de outubro de 2009 ó 31 de decembro de 2009 ambos inclusive, e poderá efectuarse nas oficinas da empresa ESPINA Y DELFÍN, sitas na rúa do Cid, n.° 2 en Muros, de 9.00 a 13.45 de luns a venres (excepto mercores). Transcorrido o período voluntario de pago establecido, as débedas pendentes esixiranse pola vía de constrinximento coa recarga de prema, os xuros de mora e as custas que se produzan. Muros, 25 de setembro de 2009. O ALCALDE Asdo. Domingos Dosil Cubelo